กินยาคุมฉุกเฉินไป1อาทิตย์ต่อมามีเลือดจากผลยาคุม เดือนต่อมา วันที่1มีตกขาวก้อนเหนียวๆสีน้ำตาล วันที่2เริ่มมีเลือด วันที่3เลือดมาเยอะเหมือนประจำเดือน วันที่4เลือดมาน้อยแล้วหมดไป นี่ใช่เลือดประจำเดือนไหมคะ เพราะมาน้อยมาก
สวัสดีค่ะ ยาคุมฉุกเฉินคือยาคุมกำเนิดที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดผลข้างเคียงจากยาคุมฉุกเฉินที่เกิดขึ้นได้ เช่นการมีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องน้อยหลังการใช้ยาคุมไปนั้น ควรสังเกตเรื่องผลข้างเคียงซึ่งเลือดออกทางช่องคลอด อาจออกได้กระปริดกระปรอยประมาณ 1-2 สัปดาห์หลังการใช้ยา และเรื่องประจำเดือน หากประจำเดือนไม่มาตามรอบเดือน ควรจะต้องซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิเลือดออกดังกล่าวมานั้น ยังบอกไม่ได้แน่ชัดว่าเป็นเลือดจากสาเหตุใด อาจจะเป็นเลือดประจำเดือนหากมาตามรอบ หรือเป็นเลือดจากผลข้างเคียงของยา แต่ถ้าเกิดไปแล้วก็ไม่ควรเกิดซ้ำอีก แนะนำการยืนยันการตั้งครรภ์และสังเกตรอบเดือนครั้งถัดไปอีกครั้ง